|  |  |
| --- | --- |
| Številka: 004-7/2020/10 | |
| Ljubljana, 2. 6. 2020 | |
| EVA: / | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| **ZADEVA: Seznanitev Vlade Republike Slovenije s Poročilom Društva za razvoj in varovanje GEOSS-a, ki upravlja območje geometričnega središča Republike Slovenije, o izvedbi programa del za leto 2019, in potrditev Deset mesečnega programa dela in razvoja za upravljanje območja geometričnega središča Republike Slovenije za leto 2020 – predlog za obravnavo** | | | |
| **1. Predlog sklepov vlade:** | | | |
| Na podlagi 9. člena Zakona o geometričnem središču Slovenije (Uradni list RS, št. 101/03) in 4. člena Uredbe o koncesiji za upravljanje območja geometričnega središča Republike Slovenije (Uradni list RS, št. 112/04) je Vlada Republike Slovenije na …… seji dne ……. pod točko ……. sprejela naslednji:  SKLEP:   1. Vlada Republike Slovenije se je seznanila s Poročilom Društva za razvoj in varovanje GEOSS-a o izvedbi programa del za leto 2019. 2. Vlada Republike Slovenije je potrdila Desetmesečni program dela in razvoja za upravljanje območja geometričnega središča Republike Slovenije za leto 2020, ki ga je pripravil koncesionar za upravljanje območja geometričnega središča Republike Slovenije, Društvo za razvoj in varovanje GEOSS-a, in na katerega je dne 26. 3. 2020 z dopisom št. 011-2/2015-24 dala pozitivno mnenje pristojna lokalna skupnost – Občina Litija. 3. Sredstva za upravljanje območja geometričnega središča Republike Slovenije za deset mesečno obdobje od 1. 1. 2020 do 1. 11. 2020 v višini 33.036,00 evrovse izplačajo v breme proračunskih sredstev leta 2020 iz proračunske postavke 153344 – Posredovanje podatkov, projekt št. 2512-05-0006.   Dr. Božo Predalič  GENERALNI SEKRETAR  Sklep prejmejo:   * Društvo za razvoj in varovanje GEOSS-a, Vače 10, 1252 Vače * Občina Litija, Jerebova ulica 14, 1270 Litija * Ministrstvo za okolje in prostor * Ministrstvo za okolje in prostor, Geodetska uprava Republike Slovenije * Ministrstvo za finance * Služba Vlade Republike Slovenije za zakonodajo * Urad Vlade Republike Slovenije za komuniciranje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| * Tomaž PETEK, generalni direktor Geodetske uprave Republike Slovenije * Darja KOMOVEC, Geodetska uprava Republike Slovenije | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| V skladu z Zakonom o geometričnem središču Slovenije (Uradni list RS, št. 101/03 – v nadaljnjem besedilu: ZGSS) se upravljanje območja geometričnega središča Republike Slovenije (v nadaljnjem besedilu: GEOSS) izvaja kot javna služba na podlagi koncesije. Vlada Republike Slovenije je z upravno odločbo št. 01405-8/2005/3 z dne 2. 8. 2005 koncesijo podelila Društvu za razvoj in varovanje GEOSS-a za dobo desetih let. Na podlagi odločbe Vlade Republike Slovenije o podaljšanju koncesije za upravljanje območja geometričnega središča Republike Slovenije št. 01405-3/2015/5 z dne 4. 6. 2015, je bila z dosedanjim koncesionarjem, t.j. Društvom za razvoj in varovanje GEOSS-a, sklenjena nova koncesijska pogodba št. 2552-15-000066, za dobo petih let.  ZGSS določa, da se sredstva za opravljanje nalog upravljanja območja GEOSS pridobivajo tudi iz državnega proračuna. Ta sredstva upravljavec pridobi na podlagi letnega programa dela in razvoja, katerega sestavni del je tudi finančni načrt.  Vlada Republike Slovenije je s sklepom št. 01407-1/2019/3 z dne 26. 6. 2019 potrdila »Letni program dela in razvoja za upravljanje območja geometričnega središča Republike Slovenije za leto 2019« in razdelitev koncesijskih sredstev za leto 2019.  Poročilo o izvedbi programa del za leto 2019, ki obsega poročanje o vsebinski in finančni izvedbi nalog, je obravnaval in potrdil občni zbor Društva za razvoj in varovanje GEOSS-a na korespondenčnem občnem zboru, ki je bil zaključen dne 25. 3. 2020. Poročilo je bilo predloženo tudi Odboru za spremljanje upravljanja območja GEOSS-a. Odbor je poročilo obravnaval in ga potrdil na korespondenčni seji, ki je bila zaključena dne 1. 4. 2020.  Del sredstev za opravljanje nalog upravljanja območja GEOSS upravljavec pridobi iz državnega proračuna na podlagi letnega programa dela, na katerega da mnenje pristojna lokalna skupnost, potrdi pa ga vlada. Trenutno veljavna koncesijska pogodba št. 2552-15-000066 se izteče 1. 11. 2020, zato je Društvo za razvoj in varovanje GEOSS-a pripravilo deset mesečni program dela za obdobje od 1. 1. 2020 do 1. 11. 2020. Deset mesečni program Društva za razvoj in varovanje GEOSS-a za leto 2020 so organi Društva za razvoj in varovanje GEOSS-a obravnavali in potrdili na korespondenčnem občnem zboru, ki je bil zaključen dne 25. 3. 2020. Deset mesečni program je bil predložen tudi Odboru za spremljanje upravljanja območja GEOSS-a. Odbor je program obravnaval in ga potrdil na korespondenčni seji, ki je bila zaključena dne 1. 4. 2020. Občina Litija kot pristojna lokalna skupnost je dala pozitivno mnenje na pripravljen Deset mesečni program dela za leto 2020 z dopisom št. 011-2/2015-24 z dne 26. 3. 2020. Proračunska sredstva za 10 mesecev, za obdobje od 1. 1. 2020 do 1.11. 2020, v višini 33.036 evrovse bodo izplačala v breme proračunskih sredstev leta 2020 iz proračunske postavke 153344 – Posredovanje podatkov, projekt št. 2512-05-0006.  Društvo za razvoj in varovanje GEOSS-a je dne 13. 2. 2020 že posredovalo predlog za ponovno (zadnje) podaljšanje koncesijske pogodbe. Če bo izvedeno podaljšanje koncesijske pogodbe za naslednjih 5 let, se bo na podlagi programa za obdobje od 2. 11. 2020 do 31. 12. 2020 izplačala še preostala koncesnina za leto 2020 v višini 6.607 evrov.  Ministrstvo za okolje in prostor meni, da predlagano Poročilo o izvedbi programa del za leto 2019 izkazuje obstoječe stanje izvajanja upravljanja območja geometričnega središča Republike Slovenije, ki je v mejah letnega programa dela in razvoja za upravljanje območja geometričnega središča Republike Slovenije, ki je bil potrjen za leto 2019. Vsebina predlaganega Deset mesečnega programa dela in razvoja za upravljanje območja geometričnega središča Republike Slovenije za leto 2020 ustreza zasnovi izvajanja koncesije v zvezi z upravljanjem območja geometričnega središča Republike Slovenije, predlagana izvedba programa pa je racionalna. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | **NE** |
| b) | usklajenost slovenskega pravnega reda s pravnim redom Evropske unije | | **NE** |
| c) | administrativne posledice | | **NE** |
| č) | gospodarstvo, zlasti mala in srednja podjetja ter konkurenčnost podjetij | | **NE** |
| d) | okolje, vključno s prostorskimi in varstvenimi vidiki | | **NE** |
| e) | socialno področje | | **NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | **NE** |
| **7.a Predstavitev ocene finančnih posledic nad 40.000 EUR:**  / | | | |

|  |  |
| --- | --- |
| **7.b Predstavitev ocene finančnih posledic pod 40.000 EUR:**  Javnofinančna sredstva v višini 33.036,00 evrov, namenjena upravljanju območja geometričnega središča Republike Slovenije za prvih 10 mesecev leta 2020, bodo izplačana koncesionarju – t.j. Društvu za razvoj in varovanje GEOSS-a, v breme proračunskih sredstev leta 2020 iz proračunske postavke 153344 – Posredovanje podatkov, projekt št. 2512-05-0006.  Odhodek javnofinančnih sredstev je planiran po Programu dela državne geodetske službe za leto 2020, št. 35301-1/2020/3 z dne 25. 2. 2020, v poglavju 3. – Finančni program za leto 2020, A. Program dela za leto 2020, pod točko 11.1 – Kulturna in tehnična dediščina. | |
| **8. Predstavitev sodelovanja z združenji občin:** | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | **NE** |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE** | |
| **9. Predstavitev sodelovanja javnosti:** | |
| Gradivo je bilo predhodno objavljeno na spletni strani predlagatelja: | **NE** |
| Glede na naravo in vsebino gradiva njegova objava na spletni strani oziroma javna obravnava ni potrebna. | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **DA** |
| **11. Gradivo je uvrščeno v delovni program vlade:** | **NE** |
| **mag. Andrej VIZJAK**  **MINISTER** | |

**PRILOGE:**

* Poročilo Društva za razvoj in varovanje GEOSS-a o izvedbi programa del za leto 2019
* Podatki iz bilance stanja, izkaza poslovnega izida in obračuna davka od dohodkov pravnih oseb Društva za razvoj in varovanje GEOSS-a za leto 2019
* Deset mesečni program Društva za razvoj in varovanje GEOSS-a za leto 2020
* Mnenje pristojne lokalne skupnosti o Deset mesečnem programu za leto 2020